2. NAPIREND				                                                     Ügyiratszám: OB/          /2024.

ELŐTERJESZTÉS
a Képviselő-testület 2024. november 12-i nyilvános ülésére

[bookmark: _Hlk126824831]Tárgy: 	A Nivegy-völgyi Önkormányzatok Óvodafenntartó Társulása Társulási Megállapodásának módosítása 

Előterjesztő:	Godány Mária polgármester
	
Előkészítette:	dr. Varga Viktória jegyző
	
[bookmark: bookmark0]
TISZTELT KÉPVISELŐ-TESTÜLET!

Balatoncsicsó, Óbudavár, Szentantalfa, Szentjakabfa és Tagyon község önkormányzatának képviselő-testületei közösen hozták létre a Nivegy-völgyi Önkormányzatok Óvodafenntartó Társulását, és látják el a társulás által fenntartott intézményen keresztül az óvodai ellátás, óvoda intézmény fenntartása, a szociális étkeztetés, valamint a gyermekétkeztetés feladatokat.

A társulási megállapodás módosítására több okból kerül sor:

· két település polgármesterének személyében változás következett be, ezt át kell vezetni a megállapodáson
· a 3.6. pont értelmében a közösen fenntartott intézmény vezetőjét a székhely önkormányzat képviselő-testülete pályázat útján nevezi ki, ellenben az Mötv. 90. § (1) bekezdése alapján a társulás a feladatkörébe tartozó közszolgáltatások ellátására költségvetési szervet … alapíthat, kinevezi vezetőiket, így ezt a jogszabálynak megfelelően módosítani szükséges
· a lakosságszámok aktualizálásra kerülnek
· a 107051 Szociális étkeztetés szociális konyhán kormányzati funkciókód megnevezésének javítása
· belső ellenőrzés módja megváltozott, javítani kell


A társulási megállapodás módosításához a társulásban részt vevő képviselő-testületek mindegyikének minősített többséggel hozott döntése szükséges.

Kérem a Tisztelt Képviselő-testületet, hogy az előterjesztést megvitatni és a határozati javaslatot elfogadni szíveskedjen.

HATÁROZATI JAVASLAT

Óbudavár Község Önkormányzata Képviselő-testülete a Nivegy-völgyi Önkormányzatok Óvodafenntartó Társulása Társulási Megállapodásának módosítását az előterjesztés 1. melléklete szerint, és ezzel együtt az egységes szerkezetű Társulási Megállapodást elfogadja.

Határidő: azonnal 
Felelős: polgármester

Szentantalfa, 2024. november 6.

                                             Godány Mária
                                               polgármester

1. melléklet

TÁRSULÁSI MEGÁLLAPODÁS MÓDOSÍTÁSA
(tervezet)

[bookmark: _Hlk495045547]A Magyarország helyi önkormányzatairól szóló 2011. évi CLXXXIX. törvény (a továbbiakban: Mötv.) 88. § (2) bekezdésében kapott felhatalmazás alapján Balatoncsicsó, Óbudavár, Szentantalfa, Szentjakabfa, és Tagyon község önkormányzatának képviselő-testületei a Nivegy-völgyi Önkormányzatok Óvodafenntartó Társulása Társulási megállapodását a jelen megállapodásban foglaltak szerint módosítják: 

1. A Társulási megállapodás 2. pont első bekezdése helyébe a következő rendelkezés lép:

„2. A társulás alapító tagjai:
2.1. A társulás tagjainak neve és székhelye: Balatoncsicsó Község Önkormányzata
     	8272 Balatoncsicsó, Fő u. 25.
    	képviseli: Antmann József polgármester
     	Óbudavár Község Önkormányzata
     		8272 Óbudavár, Fő u. 18/I.
     	képviseli: Godány Mária polgármester 
    	 Szentantalfa Község Önkormányzata
     		8272 Szentantalfa, Fő u. 39.
     		képviseli: Kiss Csaba polgármester
     	Szentjakabfa Község Önkormányzata
     		8272 Szentjakabfa, Fő u. 37.
     		képviseli: Steierlein Imre polgármester
		     	Tagyon Község Önkormányzata
		8272 Tagyon, Petőfi u. 10.
		képviseli: Gyarmati Kornél polgármester
2.2. A társuláshoz tartozó települések lakosságszáma: 	Balatoncsicsó:	274 fő
        	Óbudavár:	  60 fő
        	Szentantalfa: 	551 fő
        	Szentjakabfa: 	126 fő
        	Tagyon: 	112 fő.”

[bookmark: _Hlk495045570]2. A Társulási megállapodás 3.6. pont első bekezdése helyébe a következő rendelkezés lép:

[bookmark: _Hlk126825534]„3.6. A közösen fenntartott intézmény vezetőjét a társulási tanács a pedagógusok új életpályájáról szóló 2023. évi LII. törvény, valamint a pedagógusok új életpályájáról szóló 2023. évi LII. törvény végrehajtásáról szóló 401/2023. (VIII. 30.) Korm. rendelet rendelkezései szerint pályázat útján nevezi ki, bízza meg, menti fel és a társulás elnöke gyakorolja vele szemben az egyéb munkáltatói jogokat.
A kinevezést, a megbízást és fegyelmi eljárást megelőzően ki kell kérni a többi társult önkormányzat képviselő-testületének véleményét.”

3. A Társulási megállapodás 5.2. pont első bekezdése helyébe a következő rendelkezés lép:

„5.2. A társulás tevékenységi köre:
011130 	Önkormányzatok és önkormányzati hivatalok jogalkotó és általános igazgatási tevékenysége
091110	Óvodai nevelés, ellátás szakmai feladatai
091120	Sajátos nevelési igényű gyermekek óvodai nevelésének, ellátásának szakmai feladatai
091130	Nemzetiségi óvodai nevelés, ellátás szakmai feladatai
091140	Óvodai nevelés, ellátás működtetési feladatai
096015	Gyermekétkeztetés köznevelési intézményben
096025	Munkahelyi étkeztetés köznevelési intézményben
107051	Szociális étkeztetés szociális konyhán”

4. A Társulási megállapodás 7. pont a) alpontja helyébe a következő rendelkezés lép:

[bookmark: _Hlk495309773]„7. A társulás működtetésének egyéb kérdései
a) 	A társulás működésének ellenőrzését Balatonfüredi Többcélú Társulás látja el a belső ellenőr és a Balatonfüredi Közös Önkormányzati Hivatal, mint a Balatonfüredi Többcélú Társulás munkaszervezete által megkötött vállalkozási szerződés útján.” 

Záradék
Jelen társulási megállapodás módosítás 2024. december 1. napján lép hatályba. A társulási megállapodás módosítását 
· Balatoncsicsó Község Önkormányzata Képviselő-testülete a /2024. (..)
· Szentantalfa Község Önkormányzata Képviselő-testülete a /2024. (..)
· Szentjakabfa Község Önkormányzata Képviselő-testülete a /2024. (.     .)  
· Tagyon Község Önkormányzata Képviselő-testülete a /2024. (..)  
· Óbudavár Község Önkormányzata Képviselő-testülete a /2024. (.     .)  
számú határozatával hagyta jóvá.

Szentantalfa, 2024. 




           Antmann József		                   Godány Mária		              Kiss Csaba
Balatoncsicsó polgármestere               Óbudavár polgármestere                Szentantalfa polgármestere



     			
                                     Steierlein Imre			                      Gyarmati Kornél		                 
                        Szentjakabfa polgármestere			   Tagyon polgármestere
TÁRSULÁSI MEGÁLLAPODÁS
(egységes szerkezetben)

A Magyarország helyi önkormányzatairól szóló 2011. évi CLXXXIX. törvény (a továbbiakban: Mötv.) 87. §-ában kapott felhatalmazás alapján Balatoncsicsó, Óbudavár, Szentantalfa, Szentjakabfa és Tagyon község önkormányzatának képviselő-testületei feladat-ellátási kötelezettségük keretében a nemzeti köznevelésről szóló 2011. évi CXC. törvény szerinti óvodai ellátásról, óvoda intézmény fenntartásáról, az 1993. évi III. törvény 62. § szerinti szociális étkeztetés biztosításáról, valamint a gyermekek védelméről és a gyámügyi igazgatásról szóló 1997. évi XXXI. tv. (a továbbiakban: Gyvt.) 21. § és 21/A. §-ában meghatározott gyermekétkeztetésről társulás útján gondoskodnak jelen társulási megállapodásban foglaltak szerint.[footnoteRef:1] [1:  Módosítva 2018. március 10. napjával] 


1.[footnoteRef:2] Általános rendelkezések:  [2:  Módosítva 2018. március 10. napjával] 

1.1. A társulás neve: Nivegy-völgyi Önkormányzatok Óvodafenntartó Társulása
1.2. A társulás székhelye: 8272 Szentantalfa, Fő u. 39.
1.3. A társulás működési/illetékességi területe: társult települések közigazgatási területe
1.4. A társulási megállapodás időbeli hatálya: a társulás határozatlan időre jön létre
1.5. A társulás bélyegzője: Nivegy-völgyi Önkormányzatok Óvodafenntartó Társulása felirattal ellátott körbélyegző, közepén Magyarország címerével
1.6. A társulás jogállása: A társulás jogi személyiséggel rendelkezik. Gazdálkodására a költségvetési szervek működésére vonatkozó szabályokat kell alkalmazni azzal, hogy a pénzügyi-számviteli, gazdálkodási, döntés előkészítési, végrehajtás szervezési feladatait a Zánkai Közös Önkormányzati Hivatal Szentantalfai Kirendeltsége (8272 Szentantalfa, Fő u. 39.) látja el.  

2.[footnoteRef:3] A társulás alapító tagjai: [3:  Módosítva 2024. december 1. napjával] 

2.1. A társulás tagjainak neve és székhelye: Balatoncsicsó Község Önkormányzata
     	8272 Balatoncsicsó, Fő u. 25.
    	képviseli: Antmann József polgármester
     Óbudavár Község Önkormányzata
     		8272 Óbudavár, Fő u. 18/I.
     	képviseli: Godány Mária polgármester 
     Szentantalfa Község Önkormányzata
     		8272 Szentantalfa, Fő u. 39.
     		képviseli: Kiss Csaba polgármester
     Szentjakabfa Község Önkormányzata
     		8272 Szentjakabfa, Fő u. 37.
     		képviseli: Steierlein Imre polgármester
		     Tagyon Község Önkormányzata
		8272 Tagyon, Petőfi u. 10.
		képviseli: Gyarmati Kornél polgármester
2.2. A társuláshoz tartozó települések lakosságszáma: Balatoncsicsó:	274 fő
        Óbudavár:	  60 fő
        Szentantalfa: 	551 fő
        Szentjakabfa: 	126 fő
        Tagyon: 	112 fő.

3.[footnoteRef:4] A közösen fenntartott intézmény  [4:  Módosítva 2018. március 10. napjával] 

3.1. A társult települési önkormányzatok képviselő-testületei a Szentantalfa Község Önkormányzata Képviselő-testülete által a társulásba bevitt Nivegy-völgyi Óvoda útján gondoskodnak a feladatellátásról. 

3.2. Az intézmény neve: Nivegy-völgyi óvoda / Nivegy-Taler Kindergarten 
3.3. Az intézmény székhelye: 8272 Szentantalfa, Fő u. 22.

3.4. Az intézmény alaptevékenysége: óvodai nevelés, óvodai ellátás, gyermekétkeztetés, szociális étkeztetés

3.5. Alapítói jogokkal felruházott irányító szerve a társulás. A fenntartói felügyeleti jogokat és a közös fenntartással kapcsolatos jogokat a társulás gyakorolja.

[bookmark: _Hlk155175234][bookmark: _Hlk155175326]3.6.[footnoteRef:5] A közösen fenntartott intézmény vezetőjét a társulási tanács a pedagógusok új életpályájáról szóló 2023. évi LII. törvény, valamint a pedagógusok új életpályájáról szóló 2023. évi LII. törvény végrehajtásáról szóló 401/2023. (VIII. 30.) Korm. rendelet rendelkezései szerint pályázat útján nevezi ki, bízza meg, menti fel és a társulás elnöke gyakorolja vele szemben az egyéb munkáltatói jogokat. [5:  Módosítva 2024. december 1. napjával] 

A kinevezést, a megbízást és fegyelmi eljárást megelőzően ki kell kérni a többi társult önkormányzat képviselő-testületének véleményét.

3.7. Az intézmény Szervezeti és Működési Szabályzatát, a Pedagógiai Programot, az étkeztetésre vonatkozó Szakmai Programot a Társulási Tanács hagyja jóvá.

3.8. Az intézmény vezetője évenként beszámol a társulási tanácsnak a feladatellátásról, az intézmény működéséről.

3.9. Az intézmény által nyújtott ellátásokról, azok igénybevételéről, valamint a fizetendő térítési díjakról Szentantalfa Község Önkormányzata jogosult rendeletet alkotni. A rendelet megalkotásához a társulásban résztvevő helyi önkormányzatok képviselő-testületeinek hozzájárulása szükséges. A térítési díjakra a feladatot ellátó Nivegy-völgyi Óvoda vezetője tesz javaslatot.


4.[footnoteRef:6] A társulás szervezete és működése [6:  Cím módosítva 2018. március 10. napjával] 

4.1.[footnoteRef:7] A társulási tanács  [7:  Módosítva 2018. március 10. napjával] 

a) 	Az önkormányzati társulás döntéshozó szerve a társulási tanács. A társulási tanácsot a társult önkormányzatok polgármesterei alkotják, akik egy-egy szavazattal rendelkeznek.
b) 	A társulási tanács megalakul, ha a társult képviselő-testületek mindegyike jóváhagyta a megállapodást és a társulási tanács alakuló ülése kimondta megalakulását.
c) 	A társulási tanács gyakorolja a jelen társulási megállapodásban meghatározott feladat- és hatásköröket.
d) 	A társulási tanács tagjai közül elnököt és alelnököt választ. Együttes akadályoztatásuk esetén a tanács ülését a korelnök hívja össze és vezeti.

4.2.[footnoteRef:8] A társulás tagjának és képviselőjének jogai és kötelezettségei: [8:  Módosítva 2018. március 10. napjával] 

a) 	A tag képviselője útján részt vehet a társulás tevékenységében, rendezvényein, céljainak, feladatainak meghatározásában, döntéseinek meghozatalában, a társulás szervezetének és működési szabályainak kialakításában. 
b) 	A tag képviselője választhat és választható a társulás szerveibe, tisztségeire. 
c) 	A tag képviselője a társulási tanács ülésein teljes joggal képviseli a tagönkormányzat érdekeit. 
d) 	Javaslatot tehet, a társulást érintő bármely kérdésben jogosult a társulás törvénysértő határozatának észrevételezésére és megtámadására. 
e) 	Kérdést, javaslatot, indítványt tehet a társulás tisztségviselőihez, felvilágosítást kérhet tőlük a társulás bármely tevékenységéről, amelyre a címzettek 30 napon belül kötelesek választ adni. Betekinthet a társulás dokumentumaiba, irataiba. 
f) 	Ha egy napirendi pont tárgyalásánál kisebbségben marad, joga van kisebbségi véleménye rögzítésére. 
g) 	Képviselője útján rendszeres részvétel a társulás szerveinek munkájában, elősegítve a társulási célok és feladatok közös megvalósítását. 
h) 	A társulás határozatainak végrehajtása. 
i) 	A társulás feladatkörébe tartozó ügyekkel kapcsolatos döntéseinek a társulás vezetőjével való egyeztetése, illetve a társulással való írásbeli közlése. 
j) 	Befizetési kötelezettségének határidőre történő teljesítése. 
k) 	A társulás feladatkörébe tartozó, és a településen keletkező ügyekhez a szükséges adatok, információk továbbítása a társulás munkaszervezetéhez. 
l) 	A társulási tagsághoz méltó szakmai és erkölcsi tevékenység folytatása, a vagyon megóvása, annak gyarapítására való törekvés.

4.3. A Társulási Tanács kizárólagos feladat- és hatásköre:
a) 	a Társulási Tanács elnökének, alelnökének a megválasztása, visszahívása, 
b) 	a működési hozzájárulás mértékének megállapítása,
c) 	a Tagokat terhelő egyéb kötelezettség megállapítása,
d) 	a hatáskörébe utalt pénzeszközök felhasználásáról döntés, 
e) 	jelen társulási megállapodás módosítása, mely határozat hatálybalépéséhez a társulásban résztvevő települési önkormányzatok képviselő-testületei mindegyikének támogató döntése szükséges
f) 	a Társulás megszűnésének elhatározása, mely határozat a Társulásban résztvevő képviselő-testületek mindegyikének egyetértő döntésével lép hatályba,
g) 	a Társulás éves munkatervének, költségvetésének, év végi beszámolójának, éves mérlegének elfogadása,
i) 	döntés minden olyan jogügyletben, amely során a Társulás vállalna kötelezettséget,
j) 	a Tagok között felmerülő esetleges vitás kérdések megtárgyalása, esetleg állásfoglalás a kérdésében, illetve a végrehajtás során felmerülő problémák körében, 
k) 	a Szervezeti és Működési Szabályzat elfogadása.

4.4.[footnoteRef:9] A Társulási Tanácsra átruházott hatáskörök: [9:  Hatályon kívül helyezve 2018. március 10. napjával] 


4.5. A Társulási Tanács működése:
a)[footnoteRef:10] [10:  Hatályon kívül helyezve 2018. március 10. napjával] 

b) 	A Társulási Tanács üléseit szükség szerint, de évente legalább két alkalommal össze kell hívni. A Tanács ülését össze kell hívni, ha a Tanács kizárólagos hatáskörébe tartozó kérdésekben kell dönteni, ha azt bármely Tag a napirend egyidejű megjelölésével indítványozza, illetve, ha a törvényességi felügyeleti jogkörében eljárva azt a Veszprém megyei Kormányhivatal Vezetője kezdeményezi.
c)[footnoteRef:11] [11:  Hatályon kívül helyezve 2018. március 10. napjával] 

d) 	A Tanács üléseinek összehívása és a napirend kialakítása az elnök feladata, de a napirend összeállításában a Tanács bármely tagjának indítványtételi joga van.
e) 	A Tanács ülését az elnök, akadályoztatása esetén az alelnök hívja össze írásban az ülés napját megelőzően legalább 3 nappal korábban.
f) 	A Tanács ülése határozatképes, ha azon a szavazatok több mint kétharmadával rendelkező képviselők személyesen jelen vannak, vagy meghatalmazott útján képviseltetik magukat. Határozatképtelenség esetén az eredeti időpontot követő 8 napon túli, de 30 napon belüli időpontra kell az újabb ülést összehívni. 
g) 	A Társulás Tagja eseti jelleggel egy alkalomra szólóan közokiratba vagy teljes bizonyító erejű magánokiratba foglalt meghatalmazást adhat az általa delegált képviselő helyettesítésére, mely meghatalmazás hatálya a határozatképtelenség miatt megismételt ülésre is kiterjed.
h) 	Társulási Tanács ülésére bármely Tag indítványozhatja szakértők vagy egyéb személyek meghívását. Ezen személyek az ülésen részt vehetnek, a napirendi pontokhoz hozzászólhatnak, de szavazati joggal nem rendelkeznek.
i) 	Az ülésen a határozati javaslatról nyílt szavazással, a szavazati arányok figyelembevételével döntenek.
j) 	A Tanács határozatait általában egyszerű többséggel hozza. 
k) 	A Társulási Tanács határozatai a meg nem jelent Tagokra is kötelező érvényűek.
l) 	A Tanács üléséről jegyzőkönyvet és jelenléti ívet kell készíteni. A jegyzőkönyv tartalmazza az ülésen résztvevő képviselők és meghívottak nevét, a tárgyalt napirendi pontokat, a tanácskozás lényegét, a szavazás számszerű eredményét és a hozott határozatokat. A jegyzőkönyvre a képviselő-testületi üléséről szóló jegyzőkönyv szabályait kell alkalmazni azzal az eltéréssel, hogy a jegyzőkönyvet a Társulási Tanács elnöke és a Társulási Tanács által kijelölt jegyzőkönyv-hitelesítő írja alá. 
m) A jegyzőkönyvet az ülést követő 15 napon belül az elnök megküldi a Veszprém Megyei Kormányhivatalhoz.

4.6. A Társulási Tanács elnöke
a) 	A Társulási Tanács az alakuló ülésen tagjainak sorából, nyílt szavazással a szavazatok legalább egyszerű szótöbbséggel választja meg a Társulási Tanács Elnökét és alelnökét.
b) 	Megbízatásuk egy önkormányzati ciklusra szól.
c) 	A megbízás lejártát követően a Társulási Tanács Elnökét és Alelnökét a Társulási Tanács tagjainak sorából nyílt szavazással a Tagok egyszerű szótöbbségével választja meg, a választott tisztségének viseléséig. A választás során a szavazatok egyszerű szótöbbséggel legalább 3 tag egybehangzó szavazatának kell bizonyítania.

4.7. A Társulási Tanács elnöke a Társulás ügyeinek vitele keretében:
a) 	Ellátja a Társulás képviseletét,
b) 	Gondoskodik a Társulás számlavezetéséről,
c) 	Intézkedik a Magyar Államkincstár Veszprém Megyei Igazgatóságánál a Társulás törzskönyvi nyilvántartásában szereplő adatok változásának nyilvántartásba vétele iránt, a társulási megállapodás módosítását követő 8 napon belül,
d) 	Irányítja a Társulás gazdálkodását,
e) 	Összehívja a Társulási Tanács üléseit, összeállítja az ülések napirendjét,
f) 	Gondoskodik a Társulás éves mérlegének, vagyonkimutatásának, költségvetésének, éves beszámolójának elkészíttetéséről,
g) 	A Társulás zárszámadását a Tagok részére megküldi,
h) 	A Zánkai Közös Önkormányzati Hivatal Kirendeltségének igénybevételével gondoskodik a Társulás adminisztratív feladatainak ellátásáról,
i) 	Ellátja mindazon feladatokat, melyet a társulási megállapodás, illetve a Társulási Tanács számára előír. 
j) 	Bármely kérdésben észrevétellel és kérdéssel élhet a Tagok, illetve képviselőik felé. 
k) 	A Társulás Elnöke a tőle elvárható gondossággal köteles eljárni az államháztartásra vonatkozó jogszabályokban meghatározott felelősséggel. Kötelezettségének megszegésével okozott kárért a polgári jog szabályai, valamint a vonatkozó jogszabályok szerint felel, 
l) 	Az Elnök a Társulás bevételeivel a Társult települési önkormányzatok ellenőrzése mellett, önállóan, a Tanács hatáskörét nem sértve, a törvényi rendelkezéseknek megfelelően gazdálkodik.

4.8 Az elnöki megbízatás megszűnik:
a) 	a választott tisztségének megszűnése napjával,
b) 	a delegáló önkormányzat által történő visszahívással,
c) 	a Társulási Tanács által történő visszahívással,
d) 	lemondással.

4.9 Lemondás esetén az alelnök köteles az új Elnök személyének megválasztásáig a megbízatásával járó feladatokat ellátni, köteles a lemondásától számított 15 napon belül a Társulási Tanács ülését összehívni az új elnök megválasztásának céljából. Az Elnök lemondásával az alelnöki megbízatás nem szűnik meg.

4.10. A Társulás alelnökének megbízatási időtartamára az Elnökre vonatozó rendelkezések irányadók.

4.11. A Társulás alelnöke az Elnök munkáját segíti, illetve akadályoztatása esetén teljes jogkörrel helyettesíti.

4.12. A Társulást harmadik személyekkel szemben, bíróságok és más hatóságok előtt általános képviseleti jogkörrel felruházva az Elnök képviseli. Az Elnök akadályoztatása esetén a Társulás képviseletére az alelnök jogosult.

4.13. A Társulást az Elnök önállóan képviseli. A Tárulás jegyzése akként történik, hogy a géppel, vagy kézzel előírt, előnyomott vagy nyomtatott társulási név alatt az Elnök teljes nevét önállóan írja alá.
A társulás határozatlan időre jön létre.
A társuláshoz való csatlakozáshoz minden érdekelt önkormányzat képviselő-testületének minősített többséggel hozott határozata szükséges.

5. A társulás által ellátott feladat és hatáskörök: 
5.1. Feladatok:
A társult önkormányzatok közigazgatási területén a nemzeti köznevelésről szóló 2011. évi CXC. törvényben meghatározottak alapján óvodai ellátás biztosítása, óvoda intézmény fenntartása.
A gyermekek védelméről és a gyámügyi igazgatásról szóló 1997. évi XXXI. tv. 21. § és 21/A. §-ában meghatározott gyermekétkeztetés a társulás működési területén.
Az 1993. évi III. törvény 62. §-a szerint szociális étkeztetés biztosítása a társulás működési területén. 
„Helyi termékértékesítést szolgáló piacok infrastrukturális fejlesztése, közétkeztetés fejlesztése” elnevezésű, VP6-7.2.1-7.4.1.3-17 kódszámú felhívás támogatott projektje vonatkozásában a Társulás a közétkeztetési feladat ellátását biztosítja, továbbá a Kedvezményezett Szentantalfa Község Önkormányzata által a pályázat feltételeként vállalt foglalkoztatási, szolgáltatási és egyéb, a fejlesztéssel érintett közkonyha üzemeltetésével kapcsolatos kötelezettségek teljesítését vállalja, mind a megvalósítási, mind az előírt fenntartási időszakot illetően.

5.2.[footnoteRef:12] A társulás tevékenységi köre: [12:  Módosítva 2024. december 1. napjával] 

011130 	Önkormányzatok és önkormányzati hivatalok jogalkotó és általános igazgatási tevékenysége
091110	Óvodai nevelés, ellátás szakmai feladatai
091120	Sajátos nevelési igényű gyermekek óvodai nevelésének, ellátásának szakmai feladatai
091130	Nemzetiségi óvodai nevelés, ellátás szakmai feladatai
091140	Óvodai nevelés, ellátás működtetési feladatai
096015	Gyermekétkeztetés köznevelési intézményben
096025	Munkahelyi étkeztetés köznevelési intézményben
107051	Szociális étkeztetés szociális konyhán

5.3. Szakágazati besorolása:
851020     Óvodai nevelés

6. A társulás vagyona, működésének pénzügyi kérdései:
[footnoteRef:13]A társulás és a közösen fenntartott intézmény működésének fedezetéül szolgál: [13:  Módosítva 2023. március 1. napjával] 

a) 	az oktatási-nevelési feladatokhoz rendelt költségvetési támogatás,
b)	a szociális étkeztetés alapszolgáltatási és a gyermekétkeztetési feladatok ellátásához rendelt költségvetési támogatás, 
c)	a szociális étkeztetéshez és a gyermekétkeztetéshez az önkormányzatok által az igénybe vevők/óvodai ellátottak száma alapján negyedévente megállapított támogatás
d)	az oktatási-nevelési intézmények működtetéséhez szükséges – a normatíván felül biztosítandó támogatás, melyet az önkormányzatok az intézmények költségvetéséről szóló határozatukban állapítanak meg a tárgyév január 1-jei lakosságszám alapján.
A tulajdonosi jogokat és kötelezettségeket a Társulási Tanács gyakorolja.

A társult önkormányzatok a társulásban működtetett intézmények fenntartásához szükséges összegeket éves költségvetési rendeleteikben határozzák meg, s azt havi egyenlő részletekben, minden hónap 15. napjáig utalják át a Társulás számlájára. A pénzügyi hozzájárulás nem teljesítése esetén azonnali beszedési megbízás – inkasszó – alkalmazásával kell érvényesíteni a követelést.

A feladatok ellátáshoz a közösen fenntartott intézmény rendelkezésére áll a Szentantalfa Fő utca 22. szám alatti ingatlan a felépítménnyel, valamint a leltár szerint nyilvántartott tárgyi eszközök, szemléltető anyagok, amelyeket az óvónők és gondozónők feladataik ellátásához szabadon használhatnak, valamint a közétkeztetést ellátó konyha felszerelése és berendezése.

A költségvetési szerv feladatellátását biztosító ingatlanvagyon Szentantalfa Község Önkormányzata tulajdonában áll. A költségvetési szerv feladatellátását biztosító ingóvagyon a Nivegy-völgyi Óvoda tulajdonában áll.

A vagyontárgyakat szakmai feladatai ellátásához Szentantalfa Község Önkormányzata vagyonrendeletében meghatározottak szerint használja.

A közintézmény megszűnése esetén a vagyon a fenntartók között a megszűnés éve előtt adott hozzájárulás arányában kerül felosztásra.

7.[footnoteRef:14] A társulás működtetésének egyéb kérdései [14:  Módosítva 2018. március 10. napjával] 

a)[footnoteRef:15] A társulás működésének ellenőrzését Balatonfüredi Többcélú Társulás látja el a belső ellenőr és a Balatonfüredi Közös Önkormányzati Hivatal, mint a Balatonfüredi Többcélú Társulás munkaszervezete által megkötött vállalkozási szerződés útján  [15:  Módosítva 2024. december 1. napjával] 

b) 	A társulásban részt vevő képviselő-testületek mindegyikének minősített többséggel hozott döntése szükséges a társulási megállapodás jóváhagyásához, módosításához vagy a társulás megszüntetéséhez.
c) 	A Társulás pénzügyi szerve: Zánkai Közös Önkormányzati Hivatal Szentantalfai Kirendeltsége. 
d)	A társulás működtetésével kapcsolatos adminisztratív teendőket a Zánkai Közös Önkormányzati Hivatal Szentantalfai Kirendeltsége látja el.

8.[footnoteRef:16] Az intézmény vezetője [16:  Hatályon kívül helyezve 2018. március 10. napjával] 


9. A társulás, illetve a tagsági viszony megszűnése:

A Társulásból kiválni a társult önkormányzat képviselő-testületének minősített többséggel hozott döntésével lehet, melyet 6 hónappal korábban a Társulási Tanáccsal közölni kell.
A Társulási Tanács minősített többséggel dönt a Társulásból történő kizárásról.

A Társulás megszűnésére a Mötv. 91. §-a, a Társulás megszűnése esetére a vagyon felosztását a Mötv. 90. §-a rendelkezései alkalmazandók.

A társulás megszűnése vagy valamelyik tag kiválása esetén a vagyon megosztása a fenntartási hozzájárulások arányában – megállapodás alapján az ingóságok forgalmi érték szerint számított pénzbeli megváltásával vagy természetbeni kiadással – történik.

10. A társulásból történő kizárás:

A társulás tagjai közül legalább három képviselő-testület minősített többséggel hozott határozattal fontos okból kizárhatja azt a képviselő-testületet, mely jelen megállapodásban foglalt kötelezettségének nem tesz eleget.
Fontos oknak minősül: az intézmény működtetéséhez szükséges, ráeső költségeket költségvetési rendeletében nem biztosítja.
A társult önkormányzatok megállapodnak, hogy esetleges vitás ügyeiket elsősorban egymás közötti egyeztetéssel vagy közösen felkért külső szakértő véleményezése alapján rendezik.

11. Jelen megállapodást a társuló önkormányzatok képviselő-testületei 22/1998. (VI.17.) Egy. Önk. számú határozattal jóváhagyták és
· a 30/1998.(VIII.5.) Egy.Önk. számú határozattal, a 10/1999.(III.31.) Egy.Önk.számú határozattal, az 5/2001.(II.5.) Egy. Önk. számú határozattal,
· Balatoncsicsó Község Önkormányzata a 123/2008. (XI.26.), 77/2011. (IX.20.), 9/2012. (II.21.), 56/2013. (V.30.), 52/2015. (V.28.) Bcs.Önk. számú határozataival
· Óbudavár Község Önkormányzata az 53/2008. (XI.26.), 37/2011. (IX.20.), 5/2012. (II.21.), 29/2013. (V.30.), 45/2015. (V.28.) Ób.Önk. számú határozataival
· Szentantalfa Község Önkormányzata a 79/2008. (XI.26.), 55/2011. (IX.20.), 10/2012. (II.21.), 42/2013. (V.30.), 57/2015. (V.29.) Sza.Önk. számú határozataival
· Szentjakabfa Község Önkormányzata a 66/2008. (XI.26.), 36/2011. (IX.20.), 8/2012. (II.21.), 33/2013. (V. 30.), 33/2015. (V.27.) Szj.Önk. számú határozataival
· Tagyon Község Önkormányzata az 53/2008. (XI.26.), a 48/2011. (IX.20.), 6/2012. (II.21.), 37/2013. (V.30.) és a 39/2015. (V.28.) Ta.Önk. számú határozataival
módosították.

Szentantalfa, 2015. június 1.


     Schumacher József sk.		        Bodor Antal sk.			  Kiss Csaba sk.

Záradék: 
A Nivegy-völgyi Önkormányzatok Óvodafenntartó Társulása társulási megállapodásának módosítását 2024. december 1. hatállyal
· Balatoncsicsó Község Önkormányzata Képviselő-testülete a /2024. (..)
· Szentantalfa Község Önkormányzata Képviselő-testülete a /2024. (..)
· Szentjakabfa Község Önkormányzata Képviselő-testülete a /2024. (     .)  
· Tagyon Község Önkormányzata Képviselő-testülete a /2024. (..)  
· Óbudavár Község Önkormányzata Képviselő-testülete a /2024. (.     .)  
számú határozatával hagyta jóvá.

